Στην επιλογή ενός ασφαλιστικού προγράμματος πρέπει να λάβεις υπόψη τα εξής: Τις εξαιρέσεις και τις αναμονές. Όσο λιγότερες τόσο καλύτερα Το όνομα της ασφαλιστικής εταιρείας. Οι μεγάλες εταιρείες είναι συνήθως πιο αξιόπιστες και έχουν πιο ξεκάθαρους όρους Το ύψος του κεφαλαίου κάλυψης ανά συμβάν και ανά έτος Την απαλλαγή ή το εκπιπτόμενο ποσό. Όσο μεγαλύτερη η απαλλαγή τόσο χαμηλότερα τα ασφάλιστρα – πρέπει να είναι όμως στο ύψος που ταιριάζει στις δικές σου οικονομικές απολαβές Το ποσοστό κάλυψης ή συμμετοχή. Το σύνηθες είναι να υπάρχει ποσοστό συμμετοχής στα μη συμβεβλημένα νοσοκομεία ή στα νοσοκομεία του εξωτερικού Επίδομα χρήσης δημοσίου νοσοκομείου. Στα περισσότερα ασφαλιστήρια προγράμματα υγείας προκύπτει μεγάλο όφελος για τον ασφαλιζόμενο εάν χρησιμοποιήσει το ταμείο του Οικογενειακά συμβόλαια. Προσοχή θα γίνει αυτόματη μετάβαση του παιδιού (όταν αυτό ενηλικιωθεί) σε ατομικό ασφαλιστήριο ή θα χρειαστεί να περάσει έλεγχο ασφαλισιμότητας Τα όρια αμοιβών των ιατρών. Συνήθως υπάρχει ανώτατο όριο στις αμοιβές χειρουργών και αναισθησιολόγων Αναπροσαρμογές ασφαλίστρων. Ενημερώσου για τον μέσο όρο των αναπροσαρμογών της ασφαλιστικής εταιρείας Εάν υπάρχει ανάγκη προέγκρισης μιας νοσηλείας. Το καλύτερο είναι να μην απαιτείται προέγκριση από την ασφαλιστική πριν την νοσηλεία Διάλεξε αυτό που καλύπτει τις δικές σου ανάγκες. Τι χρειάζεσαι περισσότερο; Διαγνωστικές εξετάσεις ή κάλυψη νοσηλείας; Επίλεξε προσεχτικά τον ασφαλιστή σου. Είναι προς το συμφέρον σου να επιλέξεις κάποιον που συνεργάζεται με πολλές ασφαλιστικές εταιρείες ώστε να σου προτείνει την καλύτερη λύση για τις δικές σου ανάγκες Να είσαι ειλικρινής. Μην αποκρύψεις το ιατρικό σου ιστορικό (προηγούμενες παθήσεις, νοσηλείες κτλ) καθώς σε περίπτωση που γίνει αντιληπτό από την ασφαλιστική εταιρεία, ρισκάρεις με καταγγελία του συμβολαίου σου!